**Zapisnik**

4. E-sjednice Upravnog vijeća Tiflološkog muzeja

održane dana 29. siječnja 2021. godine u 13 sati putem e-maila

E-sjednici prisustvovali su članovi Muzejskog vijeća:

Markita Franulić, ravnateljica Tehničkog muzeja Nikola Tesla

Jelena Lešaja, Hrvatska knjižnica za slijepe

Vojin Perić, ravnatelj Dramskog kazališta slijepih i slabovidnih „Novi život“

Nevenka Ćosić, viši kustos, Tiflološki muzej

Nina Sivec, viši kustos, Tiflološki muzej

i

Željka Bosnar Salihagić, ravnateljica Tiflološkog muzeja

Ravnateljica Tiflološkog muzeja, Željka Bosnar Salihagić, je na prijedlog predsjednice Upravnog vijeća Markite Franulić poslala e- poštom obavijest o održavanju e-sjednice Upravnog vijeća. E-poštom su poslani i materijali vezani uz održavanje sjednice (Poziv na 4. sjednicu UV, Zapisnik 3. sjednice UV, Prijedlog Statuta Tiflološkog muzeja, Izvješće o radu Tiflološkog muzeja za 2020. godinu). Ravnateljica navodi kako e-poštom slijedi i dokument-Pravilnik o unutarnjem ustrojstvu i načinu rada TM. U popratnom dopisu ravnateljica moli članove Upravnog vijeća da se očituju na poslane na materijala, a prije toga na predloženi dnevni red.

DNEVNI RED

1. Usvajanje Zapisnika s prethodne sjednice UV
2. Izvješće o izvršenju programa rada Muzeja za 2020. g.
3. Izvješće o financijskom poslovanju za 2020. g.
4. Usklađivanje teksta Statuta s novim Zakonom o muzejima i slanje na prethodnu suglasnost Ministarstvu kulture i medija
5. Razmatranje teksta Pravilnika o unutarnjem ustrojstvu i načinu rada TM i slanje na prethodnu suglasnost Ministarstvu kulture i medija

4. Razno

Članovi Upravnog vijeća očituju se mailom vezano uz predloženi dnevni red, kojeg jednoglasno prihvaćaju.

Ad.1. Članovi UV nemaju primjedbi na Zapisnik 3. sjednice UV Tiflološkog muzeja te ga jednoglasno usvajaju.

Ravnateljica obavještava članove Upravnog vijeća kako Financijsko izvješće Tiflološkog muzeja za 2020. nije završeno (zbog bolesti računovođe angažirana je nova računovotkinja) te predlaže da se e-sjednica Upravnog vijeća održi kasnije, 1. veljače 2021. g.

Članovi Upravnog vijeća se očituju i usvajaju prijedlog kojom će se sjednica upravnog vijeća održati 1. veljače 2021. godine.

Priložena e-mail korespodencija i očitovanja dio su ovog Zapisnika.

Članovi Upravnog vijeća se očituju po točkama dnevnog reda. Predsjednica UV, Markita Franulić navodi:

1. Usvajanje Zapisnika s prethodne sjednice UV – suglasna sam
2. Izvješće o izvršenju programa rada Muzeja za 2020. g. – suglasna sam, uz usvajanje prijedloga gđe Sivec da se podaci ujednače tj. upišu u rubriku koja im je najprimjerenija
3. Izvješće o financijskom poslovanju za 2020. g. – suglasna sam
4. Usklađivanje teksta Statuta s novim Zakonom o muzejima i slanje na prethodnu suglasnost Ministarstvu kulture i medija – suglasna sam da se tekst pošalje na prethodnu suglasnost MKM
5. Razmatranje teksta Pravilnika o unutarnjem ustrojstvu i načinu rada TM i slanje na prethodnu suglasnost Ministarstvu kulture i medija – u prijedlogu pravilnika nedostaje: „radna mjesta, opis poslova i zadataka radnih mjesta te uvjeti koje zaposlenici moraju ispunjavati za obavljanje poslova na pojedinim radnim mjestima“ kao što je navedeno u čl. 1. i treba ga dopuniti.

      6.  Razno

Ad.2. Ostali članovi Upravnog vijeća se slažu s navedenim očitovanjem te nemaju drugih primjedbi pa se time donosi

ODLUKU

kojom se prihvaća Izvješće o radu Tiflološkog muzej za 2020. godinu.

Ad.3. Članovi Upravnog vijeća nadalje donose

ODLUKU

kojom se prihvaća Izvješće o financijskom poslovanju Tiflološkog muzeja za 2020. godinu.

Ad.4. Članovi Upravnog vijeća donose

ODLUKU

kojim daju suglasnost da se tekst Statuta uskladi s novim Zakonom o muzejima te da se pošalje na prethodnu suglasnost Ministarstvu kulture i medija.

Ad.5. Nakon razmatranje teksta Pravilnika o unutarnjem ustrojstvu i načinu rada TM, članovi Upravnog vijeća donose

ODLUKU

o slanju Pravilnika na prethodnu suglasnost Ministarstvu kulture i medija uz navedene preinake.

AD.6. Pod točkom Razno nije bilo očitovanja.